Document ID: 32001D0411

Padomes Lēmums
(2001. gada 8. marts),
ar ko apstiprina Komisijas noslēgto Nolīgumu starp Eiropas Atomenerģijasijas kopienu, ko pārstāv Komisija, un Amerikas Savienoto Valstu Enerģētikas departamentu par sadarbību kodolsintēzes izpētes un attīstības jomā
(2001/411/Euratom)
EIROPAS SAVIENĪBAS PADOME,
ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,
ņemot vērā Komisijas priekšlikumu,
tā kā:
(1) 1995. gada 7. novembrī un 1996. gada 29. martā [1] Briselē parakstītais Nolīgums starp Eiropas Atomenerģijas kopienu un Amerikas Savienotām Valstīm par sadarbību mierīgā kodolenerģijas izmantošanā paredz sadarbību kodolpētniecībā un attīstībā, kā arī vadāmās kodolsintēzes izpēti.
(2) Komisija saskaņā ar Padomes 2000. gada 10. aprīļa direktīvu veda sarunas par Nolīgumu starp Eiropas Atomenerģijas Kopienu, ko pārstāv Komisija, un Amerikas Savienoto Valstu Enerģētikas departamentu par sadarbību kodolsintēzes izpētes un attīstības jomā.
(3) Ir jāapstiprina Komisijas Nolīgums,
IR PIEŅĒMUSI ŠO LĒMUMU.
Vienīgais pants
Ar šo Kopienas vārdā apstiprina Komisijas noslēgto Nolīgumu starp Eiropas Atomenerģijas kopienu un Amerikas Savienoto Valstu Enerģētikas despartamentu par sadarbību kodolsintēzes izpētes un attīstības jomā.
Nolīguma teksts ir pievienots šim lēmumam [2].
Briselē, 2001. gada 8. martā

Labels: 5
14
7
18
15